**ΠΕΜΕΝ ΣΤΕΦΕΝΣΩΝ ΠΕΕΜΑΓΕΝ**

**ΔΕΛΤΙΟ ΤΥΠΟΥ**

 Από πληροφορίες μας **τέσσερις (4)** ναυτεργάτες Μηχανικοί τραυματίστηκαν, εκ των οποίων ο **ένας (1)** με σοβαρά εγκαύματα και σε κρίσιμη κατάσταση της υγείας του, από έκρηξη που εκδηλώθηκε στο λέβητα του μηχανοστασίου στο **Ε/Γ-Ο/Γ πλοίο «BLUE HORIZON»** της ναυτιλιακής εταιρείας **BLUE STAR FERRIES,** το οποίο βρισκόταν στο λιμάνι του Ηρακλείου της Κρήτης.

 Το εφοπλιστικό κεφάλαιο στα πρόσθετα προνόμια που συνέχισε και η κυβέρνηση της ΝΔ με Πράξεις Νομοθετικού Περιεχομένου την περίοδο της πανδημίας, ήταν η παράταση του χρόνου λήξης των πιστοποιητικών ασφαλείας των πλοίων.

Το αποτέλεσμα είναι στο βωμό της ανταγωνιστικότητας και της κερδοφορίας των εφοπλιστών να υπονομεύονται οι επιθεωρήσεις και οι έλεγχοι των πλοίων, να θυσιάζεται η ανθρώπινη ζωή στη θάλασσα, ενώ η πλειοψηφία των καραβιών στην ακτοπλοΐα να είναι υπερήλικα και υποσυντήρητα.

**Απαιτούμε την άμεση παρέμβαση του υπουργείου και των υπηρεσιών του, για την διερεύνηση των αιτιών, που προκάλεσαν την έκρηξη του λέβητα στο πλοίο, την πλήρη ιατροφαρμακευτική κάλυψη και αποζημίωση των τραυματισμένων ναυτεργατών και την έγγραφη ενημέρωση μας.**

**ΟΙ ΔΙΟΙΚΗΣΕΙΣ ΤΩΝ ΣΩΜΑΤΕΙΩΝ**

**• ΠΑΝΕΛΛΗΝΙΑ ΕΝΩΣΗ ΜΗΧΑΝΙΚΩΝ ΕΜΠΟΡΙΚΟΥ ΝΑΥΤΙΚΟΥ**

**• ΠΑΝΕΛΛΗΝΙΑ ΕΝΩΣΗ ΚΑΤΩΤΕΡΩΝ ΠΛΗΡΩΜΑΤΩΝ ΜΗΧΑΝΗΣ Ε.Ν.**

**«Ο ΣΤΕΦΕΝΣΩΝ»**

**• ΠΑΝΕΛΛΗΝΙΑ ΕΠΑΓΓΕΛΜΑΤΙΚΗ ΕΝΩΣΗ ΜΑΓΕΙΡΩΝ Ε.Ν**

 **24 Αυγούστου 2020**